กินยาคุมไดแอนเพื่อปรับฮอโมนส์มา2เดือน กินหมดแผงตอนปลายเดือนกุมภาพันธ์ หมดแผงก็ปจด.มาปกติ หลังจากนั้นปจด.ก็ไม่มา อยากทราบว่าท้องมั๊ยค่ะ??
สวัสดีค่ะ หากหลังจากที่ทานยาคุมกำเนิดจนครบ 21 เม็ด ได้มีประจำมาแล้ว ก็แสดงว่าไม่ได้มีการตั้งครรภ์เกิดขึ้น และหากหลังจากนั้น ไม่ได้มีเพศสัมพันธ์อีก โอกาสที่จะตั้งครรภ์ก็ไม่มีค่ะ แต่หากได้มีเพศสัมพันธ์อีก โอกาสที่จะตั้งครรภ์ก็จะมีได้ ดังนั้น หากได้มีเพศสัมพันธ์ ควรตรวจหาการตั้งครรภ์ดูก่อน หากตรวจไม่พบก็อาจเกิดจากสาเหตุอื่นๆ เช่น- การทำงานของรังไข่ยังไม่กลับมาเป็นปกติ ทั้งนี้ เมื่อหยุดทานยาคุมกำเนิดไปแล้วประมาณ 4-6 สัปดาห์ ประจำเดือนจึงจะมา แต่ในบางรายก็อาจเกิดขึ้นเร็วหรือช้ากว่านี้ก็ได้- มีความเครียด ทำงานหนัก พักผ่อนน้อย อดนอน อาหาร มีน้ำหนักลด หรือมีน้ำหนักเพิ่มขึ้นเร็ว- เป็นโรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮฮร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้- การผลิตฮอร์โมนของรังไข่ผิดปกติ- มีภาวะไทรอยด์ฮอร์โมนเป็นพิษหรือไทรอยด์ฮอร์โมนต่ำ- มีพังผืดในมดลูกดังนั้น หากตรวจไม่พบการตั้งครรภ์ หรือไม่ได้มีเพศสัมพันธ์ ก็ควรรอประจำเดือนไปก่อน หากไม่มาเกิน 3 เดือน จึงควรไปพบแพทย์เพื่อตรวจหาสาเหตุดังกล่าวค่ะ